钦定古今图书集成/理学汇编/学行典/第253卷 > 程倬
## 钦定古今图书集成/理学汇编/学行典/第253卷 > 程倬

按《饶州府志》：“程倬，字晋臣，乐平人。谨严有绳尺，学者
多师之。所得岁币以奉亲，甘毳待人，无贵贱必恭，绝
口不臧否，自幼至老如一日。亲旧达者，辄匿影不与
通，妇翁营室，与之不居也。友人中奇疾死，其家避弗
敛，倬自为之含饭。平生抄书盈笥皆楷法，尺牍点画
必庄，与书马尾者同。熊彦诗志墓，称其经学甚邃，盖”
以心见古人言传后世云。